**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL 2024 METŲ II-OJO KULTŪROS IR MENO SKLAIDOS PROJEKTŲ FINANSAVIMO KONKURSO SĄLYGŲ PATVIRTINIMO**

2024 m. vasario 21 d. Nr. AV-106

Rokiškis

Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Rokiškio rajono savivaldybės tarybos 2022 m. liepos 29 d. sprendimu Nr. TS-191 patvirtintu Kultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašu:

1. T v i r t i n u 2024 metų II-ąjį kultūros ir meno sklaidos projektų finansavimo iš Rokiškio rajono savivaldybės biudžeto lėšų konkurso sąlygas:

1.1. bendra II-ajam konkursui vykdyti skiriama lėšų suma – 3000,00 eurų, iš jų: sklaidos projektams užsienyje – 1000,00 eurų, sklaidos projektams Lietuvos Respublikoje – 2000,00 eurų;

1.2. iš Rokiškio rajono savivaldybės biudžeto finansuojama iki 80 proc. projektui reikalingų lėšų;

1.3. sklaidos projekto užsienyje didžiausia iš Rokiškio rajono savivaldybės prašoma suma – 1000,00 eurų;

1.4. sklaidos projekto Lietuvos Respublikoje didžiausia iš Rokiškio rajono savivaldybės prašoma suma – 500,00 eurų;

1.5. paraiškos priimamos nuo 2024 m. vasario 23 d. iki 2024 m. kovo 23 d.;

1.6. paraiškų pateikimo alternatyvūs būdai yra šie:

1.6.1. el. paštu r.pugzliene@rokiskis.lt (paraiška su priedais turi būti nuskanuota į vieną dokumentą);

1.6.2. registruotu paštu ar per pašto kurjerį adresu: Rokiškio rajono savivaldybės administracija (Kultūros ir meno sklaidos projekto paraiška), Sąjūdžio a. 1, LT-42136, Rokiškis (prie paraiškos su priedais, turi būti pridėtas lydraštis);

1.6.3. asmeniškai atvykus į Rokiškio rajono savivaldybės administracijos Gyventojų priėmimo kabinetą, Sąjūdžio a. 1, LT-42136 (prie paraiškos su priedais, turi būti pridėtas lydraštis).

2. Paraiškų administracinis ir turinio vertinimas atliekamas iki 2024 m. balandžio 19 d. Konkurso rezultatai patvirtinami ir kvietimas pasirašyti sutartis išsiunčiamas per 10 darbo dienų nuo Rokiškio rajono savivaldybės 2024 metų biudžeto patvirtinimo sprendimo priėmimo.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas